5. ทรัพย์สินที่ใช้ในการประกอบธุรกิจ

1.  ที่ตั้งสำนักงานใหญ่ และสำนักงานอำนวยสินเชื่อ

1.1 สำนักงานใหญ่ของบริษัทตั้งอยู่เลขที่ 444 ชั้น 15-17,18 โซนเอบี และ 20 อาคารเอ็มบีเค
ทาวเวอร์ ถนนพญาไท แขวงวังใหม่ เขตปทุมวัน กรุงเทพมหานคร

1.2 บริษัทมีสำนักงานอำนวยสินเชื่อจำนวน 9 แห่งดังนี้

1.2.1 สำนักงานอำนวยสินเชื่อ จังหวัดภูเก็ต ตั้งอยู่เลขที่ 2/13 ชั้น 5 อาคาร เอ อาร์
ถนนมนตรี ตำบลตลาดใหญ่ อำเภอเมือง จังหวัดภูเก็ต

  1.2.2 สำนักงานอำนวยสินเชื่อ จังหวัดเชียงใหม่ ตั้งอยู่เลขที่ 35/3 ชั้นล่าง ถนนบำรุงบุรี

  ตำบลพระสิงห์ อำเภอเมือง จังหวัดเชียงใหม่

  1.2.3 สำนักงานอำนวยสินเชื่อ จังหวัดพิษณุโลก ตั้งอยู่เลขที่ 646/1-3 ถนนบรมไตรโลกนารถ
  2 ตำบลในเมือง อำเภอเมือง จังหวัดพิษณุโลก

  1.2.4 สำนักงานอำนวยสินเชื่อ จังหวัดชลบุรี ตั้งอยู่เลขที่ 17 ถนนศรีราชานครซอย 2

  ตำบลศรีราชา อำเภอศรีราชา จังหวัดชลบุรี

  1.2.5 สำนักงานอำนวยสินเชื่อ จังหวัดอุดรธานี ตั้งอยู่เลขที่ 559/1-2 ถนนโพศรี
  ตำบลหมากแข้ง อำเภอเมือง จังหวัดอุดรธานี

  1.2.6 สำนักงานอำนวยสินเชื่อ อำเภอหาดใหญ่ จังหวัดสงขลา ตั้งอยู่เลขที่ 34, 36, 38

  ถนนจุติอนุสรณ์ ตำบลหาดใหญ่ อำเภอหาดใหญ่ จังหวัดสงขลา

  1.2.7 สำนักงานอำนวยสินเชื่อ จังหวัดขอนแก่น ตั้งอยู่เลขที่ 3/13-14 ชั้นล่าง ถนนมิตรภาพ
  ตำบลในเมือง อำเภอเมือง จังหวัดขอนแก่น

  1.2.8 สำนักงานอำนวยสินเชื่อ จังหวัดนครราชสีมา ตั้งอยู่เลขที่ 40/12-13 ชั้นล่าง ถนนกุดั่น
  ตำบลในเมือง อำเภอเมือง จังหวัดนครราชสีมา

  1.2.9 สำนักงานอำนวยสินเชื่อ จังหวัดสุราษฎร์ธานี ตั้งอยู่เลขที่ 141/100 หมู่ 5
  ถนนกาญจนวิถี ตำบลบางกุ้ง อำเภอเมือง จังหวัดสุราษฎร์ธานี

2.  ยอดรวมของมูลค่าทรัพย์สิน

2.1 สำนักงานใหญ่ : มูลค่าสิทธิการเช่า[1] เป็นเงินจำนวน 261,521,555.64 บาท
(สองร้อยหกสิบเอ็ดล้านห้าแสนสองหมื่นหนึ่งพันห้าร้อยห้าสิบห้าบาทหกสิบสี่สตางค์)

2.2 สำนักงานอำนวยสินเชื่อ :

(1) สำนักงานอำนวยสินเชื่อ อำเภอหาดใหญ่ จังหวัดสงขลา :
    ที่ดินพร้อมสิ่งปลูกสร้างมีมูลค่าทางบัญชีเป็นเงินจำนวน 9,743,204.56บาท
    (เก้าล้านเจ็ดแสนสี่หมื่นสามพันสองร้อยสี่บาทห้าสิบหกสตางค์)

(2) สำนักงานอำนวยสินเชื่อ จังหวัดสุราษฎร์ธานี : สิทธิการเช่าที่ดินโฉนดเลขที่ 7720 เลขที่ดิน
    61 ตำบลบางกุ้ง อำเภอเมือง จังหวัดสุราษฎร์ธานี มีมูลค่าจำนวน 3,931,006.-บาท
    (สามล้านเก้าแสนสามหมื่นหนึ่งพันหกบาท) อาคารเลขที่ 141/100 มีมูลค่าจำนวน
    14,725,673.91 บาท
    (สิบสี่ล้านเจ็ดแสนสองหมื่นห้าพันหกร้อยเจ็ดสิบสามบาทเก้าสิบเอ็ดสตางค์)

3.  ลักษณะกรรมสิทธิ์

3.1 สำนักงานใหญ่ : บริษัทมิได้มีกรรมสิทธิ์ในทรัพย์สินซึ่งเป็นที่ตั้งที่ทำการสำนักงานใหญ่
บริษัทมีเพียงสิทธิการเช่าพื้นที่บางส่วนในอาคารเอ็บบีเค ทาวเวอร์
ซึ่งบริษัทได้มาจากการโอนชำระหนี้ของบริษัท ปทุมวันเรียลเอสเตท จำกัด เมื่อวันที่ 19 เมษายน
2543 โดยบริษัทได้ใช้พื้นที่ ชั้น 15-17,18 โซนเอบี และ20 เพื่อเป็นสำนักงานใหญ่
สำหรับพื้นที่ส่วนที่เหลือบริษัทได้นำออกให้บุคคลอื่นเช่า

2.  สำนักงานอำนวยสินเชื่อ :

(1) สำนักงานอำนวยสินเชื่อจังหวัดภูเก็ต, เชียงใหม่, พิษณุโลก, ชลบุรี, อุดรธานี,
    ขอนแก่น,นครราชสีมา :
    บริษัทมิได้มีกรรมสิทธิ์ในทรัพย์สินซึ่งเป็นที่ตั้งสำนักงานอำนวยสินเชื่อแต่อย่างใด

(2) สำนักงานอำนวยสินเชื่อ จังหวัดสุราษฎร์ธานี : บริษัทไม่มีกรรมสิทธิ์ในที่ดินโฉนดเลขที่ 7720
    เลขที่ดิน 61 ตำบลบางกุ้ง อำเภอเมือง จังหวัดสุราษฎร์ธานี
    บริษัทมีเพียงสิทธิการเช่ามีกำหนดเวลา 20 ปี แต่บริษัทเป็นผู้มีกรรมสิทธิ์ในอาคารเลขที่
    141/100 ซึ่งตั้งอยู่บนที่ดินดังกล่าวโดยมีเงื่อนไขว่าเมื่อครบกำหนดเวลาตามสัญญาเช่าที่ดินแล้ว
    อาคารเลขที่ 141/100 จะตกเป็นกรรมสิทธิ์ของผู้ให้เช่า

(3) สำนักงานอำนวยสินเชื่อ อำเภอหาดใหญ่ จังหวัดสงขลา : บริษัทมีกรรมสิทธิ์ในที่ดินโฉนดเลขที่
    47639, 47640 และ 47641 พร้อมอาคารเลขที่ 34, 36, 38
    ซึ่งเป็นที่ตั้งของสำนักงานอำนวยสินเชื่อ อำเภอหาดใหญ่ จังหวัดสงขลา

4. ภาระผูกพัน

ทรัพย์สินซึ่งเป็นที่ตั้งของสำนักงานใหญ่และสำนักงานอำนวยสินเชื่อของบริษัทมิได้มีภาระจำนองและ/หรือนำไปเป็นประกันการชำระหนี้กับบุคคลอื่นแต่อย่างใด

5. สาระสำคัญของสัญญาเช่า

5.1 สำนักงานใหญ่ : สัญญาเช่าจะสิ้นสุดในวันที่ 12 สิงหาคม 2555

5.2 สำนักงานอำนวยสินเชื่อ :

5.2.1 จังหวัดภูเก็ต : สัญญาเช่าจะสิ้นสุดในวันที่ 15 ตุลาคม 2544

5.2.2 จังหวัดเชียงใหม่ : สัญญาเช่าจะสิ้นสุดในวันที่ 31 ธันวาคม 2543

5.2.3 จังหวัดพิษณุโลก : สัญญาเช่าจะสิ้นสุดในวันที่ 31 กรกฎาคม 2544

5.2.4 จังหวัดชลบุรี : สัญญาเช่าจะสิ้นสุดในวันที่ 30 กันยายน 2545

5.2.5 จังหวัดอุดรธานี : สัญญาเช่าจะสิ้นสุดในวันที่ 13 มกราคม 2545

5.2.6 จังหวัดขอนแก่น : สัญญาเช่าจะสิ้นสุดในวันที่ 31 พฤษภาคม 2545

5.2.7 จังหวัดนครราชสีมา : สัญญาเช่าจะสิ้นสุดในวันที่ 23 มกราคม 2547

5.2.8 จังหวัดสุราษฎร์ธานี : สัญญาเช่าที่ดินจะสิ้นสุดในวันที่ 31 ธันวาคม 2558

(2) นโยบายในการลงทุนในบริษัทย่อยและบริษัทร่วม

บริษัทมีนโยบายการลงทุนในบริษัทย่อยและบริษัทร่วมที่สนับสนุนการดำเนินงานหลักของบริษัทฯซึ่งเป็นสถาบันการเงิน
ที่มีนโยบายในการให้บริการทางการเงินแบบครบวงจร
บริษัทย่อยและบริษัทร่วมส่วนใหญ่จึงเป็นธุรกิจที่ให้บริการทางการเงิน เช่น ธุรกิจประกันภัย
ประกันชีวิต ธุรกิจหลักทรัพย์จัดการกองทุนรวม ธุรกิจลิสซิ่ง บริษัทบริหารสินทรัพย์ เป็นต้น

บริษัทฯไม่มีการกำหนดวงเงินลงทุนในบริษัทย่อยและบริษัทร่วม
วงเงินลงทุนขึ้นอยู่กับความจำเป็นของทุนจดทะเบียน และปริมาณเงินที่จำเป็นต่อการดำเนินธุรกิจนั้น
ๆ

การส่งตัวแทนของบริษัทไปเป็นกรรมการในบริษัทย่อยและบริษัทร่วม

บริษัทอาจส่งผู้บริหารของบริษัท พนักงาน หรือตัวแทนผู้ทรงคุณวุฒิ
เข้าเป็นกรรมการหรือกรรมการอิสระในบริษัทย่อยและบริษัทร่วม
เพื่อช่วยบริหารงานในบริษัทย่อยและบริษัทร่วมนั้น ๆ

นโยบายการบริหารงานในบริษัทย่อยและบริษัทร่วม

บริษัทฯมีนโยบายการบริหารงานในบริษัทย่อยและบริษัทร่วมแตกต่างกันไปตามลักษณะธุรกิจและกลยุทธ์การลงทุน
โดยบริษัทจะส่งผู้แทนหรือผู้บริหารของบริษัทฯ
เข้าบริหารงานในบริษัทฯย่อยในลักษณะการกระจายอำนาจการบริหารงาน
แต่จะมีการควบคุมในนโยบายหลักซึ่งตัวแทนบริษัทฯหรือผู้บริหารเข้าเป็นกรรมการกำหนดนโยบาย
เพื่อให้สอดคล้องกับนโยบายหลักของบริษัทฯ แม่

สำหรับบริษัทร่วมที่บริษัทฯมีสัดส่วนการถือหุ้นไม่มาก บริษัทอาจส่งเพียงตัวแทน/
ผู้บริหารเข้าเป็นกรรมการเพื่อร่วมกำหนดนโยบายหลักเท่านั้น
ส่วนการบริหารงานภายในดำเนินการตามอำนาจคณะกรรมการบริหาร

ขอบเขตอำนาจในการควบคุม / การมีส่วนร่วมในการกำหนดนโยบาย

ขอบเขตอำนาจในการควบคุมบริษัทย่อยและร่วม ขึ้นกับสัดส่วนการถือหุ้น หากมีสัดส่วนการถือหุ้นสูง
บริษัทฯจะมีขอบเขตอำนาจในการควบคุมการบริหารงานมากกว่าบริษัทที่มีสัดส่วนการถือหุ้นต่ำกว่า
อย่างไรก็ตาม
โดยทั่วไปบริษัทฯจะมีส่วนร่วมในการกำหนดนโยบายโดยการส่งตัวแทนหรือผู้บริหารของบริษัทเข้าเป็นกรรมการในบริษัทย่อยหรือบริษัทร่วมเพื่อร่วมกำหนดนโยบายของบริษัทย่อยหรือบริษัทร่วมนั้น
ๆ

การจัดชั้นสินทรัพย์ของบริษัทจัดตามประกาศธนาคารแห่งประเทศไทย (ธปท.) ดังนี้คือ

ความหมายของสินทรัพย์จัดชั้นตามประกาศธนาคารแห่งประเทศไทย

ตามประกาศธนาคารแห่งประเทศไทย เรื่อง สินทรัพย์ที่ไม่มีราคาหรือเรียกคืนไม่ได้ และ
สินทรัพย์ที่สงสัยว่าจะไม่มีราคาหรือเรียกคืนไม่ได้ ลงวันที่ 17 มีนาคม 2543
ซึ่งมีผลบังคับใช้ตั้งแต่วันที่ 1 มกราคม 2543

1.  ความหมายของสินทรัพย์จัดชั้นตามที่ธนาคารแห่งประเทศไทยกำหนด มีดังนี้

    1.  สินทรัพย์ที่ไม่มีราคาหรือเรียกคืนไม่ได้ หมายถึง สินทรัพย์จัดชั้นสูญ

    2.  สินทรัพย์ที่สงสัยว่าจะไม่มีราคาหรือเรียกคืนไม่ได้ หมายถึง

  (1) สินทรัพย์จัดชั้นสงสัยจะสูญ

  (2) สินทรัพย์จัดชั้นสงสัย

  (3) สินทรัพย์จัดชั้นต่ำกว่ามาตรฐาน

  (4) สินทรัพย์จัดชั้นกล่าวถึงเป็นพิเศษ

  (5) สินทรัพย์จัดชั้นปกติ

2.  การจัดประเภทสินทรัพย์จัดชั้น ตามหลักเกณฑ์ของธนาคารแห่งประเทศไทยแบ่งเป็น 6 ระดับ
    ดังนี้

2.1 สินทรัพย์จัดชั้นสูญ ได้แก่

  (1)
  สิทธิเรียกร้องซึ่งได้ปฏิบัติการโดยสมควรเพื่อให้ได้รับชำระหนี้แต่ไม่มีทางที่จะได้รับชำระหนี้แล้ว
  โดยพิจารณาตามเกณฑ์ข้อใดข้อหนึ่ง ดังต่อไปนี้

(1) ลูกหนี้ถึงแก่ความตาย เป็นคนสาบสูญ หรือมีหลักฐานว่าหายสาบสูญไปและไม่มีทรัพย์สินใด ๆ
    จะชำระหนี้ได้

(2) ลูกหนี้เลิกกิจการ
    และมีหนี้ของเจ้าหนี้รายอื่นมีบุริมสิทธิเหนือทรัพย์สินทั้งหมดของลูกหนี้อยู่ในลำดับก่อนเป็นจำนวนมากกว่าทรัพย์สินของลูกหนี้

(3) บริษัทได้ฟ้องลูกหนี้หรือได้ยื่นคำขอเฉลี่ยทรัพย์ในคดีที่ลูกหนี้ถูกเจ้าหนี้รายอื่นฟ้อง และในกรณีนั้น
    ๆ ได้มีคำบังคับหรือคำสั่งของศาลแล้ว แต่ลูกหนี้ไม่มีทรัพย์สินใด ๆ จะชำระหนี้ได้

(4) บริษัทได้ฟ้องลูกหนี้ในคดีล้มละลายหรือได้ยื่นคำขอรับชำระหนี้ในคดีที่ลูกหนี้ถูกเจ้าหนี้รายอื่นฟ้องในคดีล้มละลาย
    และในกรณีนั้น ๆ ได้มีการประนอมหนี้กับลูกหนี้
    โดยศาลมีคำสั่งเห็นชอบด้วยกับการประนอมหนี้นั้น
    หรือลูกหนี้ถูกศาลพิพากษาให้เป็นบุคคลล้มละลายและได้มีการแบ่งทรัพย์สินของลูกหนี้ครั้งแรกแล้ว

  (2) สิทธิเรียกร้องซึ่งตามพฤติการณ์ไม่อาจเรียกให้ชำระหนี้ได้

  (3) สินทรัพย์อื่นซึ่งชำรุด เสียหาย หรือหมดราคา

  (4)
  ส่วนสูญเสียที่เกิดจากการปรับปรุงโครงสร้างหนี้ตามหลักเกณฑ์และวิธีการที่ธนาคารแห่งประเทศไทยกำหนด

2.2 สินทรัพย์จัดชั้นสงสัยจะสูญ ได้แก่

(1) ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 12
    เดือนนับแต่วันถึงกำหนดชำระ ไม่ว่าจะเป็นไปตามเงื่อนไขหรือเงื่อนเวลาตามสัญญา
    หรือวันที่บริษัททวงถามหรือเรียกให้ชำระคืนแล้วแต่วันใดจะถึงก่อน ยกเว้นลูกหนี้ที่จัดชั้นสูญแล้ว

(2) อสังหาริมทรัพย์ที่ได้มาจากการชำระหนี้ หรือซื้อจากการขายทอดตลาด
    เฉพาะส่วนที่เป็นผลต่างของราคาตามบัญชีที่สูงกว่ามูลค่าที่ได้จากการประเมินราคาหรือตีราคาไว้ไม่เกิน
    12 เดือน
    โดยมูลค่าที่กล่าวให้หักด้วยประมาณการค่าใช้จ่ายในการขายก่อนนำไปเปรียบเทียบกับราคาตามบัญชี
    ทั้งนี้ ในการประเมินราคาหรือตีราคาอสังหาริมทรัพย์ที่กล่าว
    ถือปฏิบัติตามหลักเกณฑ์การประเมินมูลค่าหลักประกันของสถาบันการเงินที่ธนาคารแห่งประเทศไทยกำหนด
    ยกเว้น เกณฑ์การเลือกใช้การประเมินราคาหรือการตีราคา
    ซึ่งเป็นส่วนหนึ่งของหลักเกณฑ์ดังกล่าว มิให้นำมาใช้บังคับในเรื่องนี้ และบริษัทถือปฏิบัติ
    ดังต่อไปนี้

(1) อสังหาริมทรัพย์ที่ได้มาจากการชำระหนี้หรือซื้อจากการขายทอดตลาดแต่ละแปลงมีราคาตามบัญชีตั้งแต่
    5 ล้านบาท ขึ้นไป ให้ใช้การประเมินราคา

(2) อสังหาริมทรัพย์ที่ได้มาจากการชำระหนี้หรือซื้อจากการขายทอดตลาดแต่ละแปลงมีราคาตามบัญชีต่ำกว่า
    5 ล้านบาท บริษัทจะใช้การตีราคา หรือการประเมินราคาก็ได้

(3) อสังหาริมทรัพย์ที่ได้มาจากการชำระหนี้หรือซื้อจากการขายทอดตลาดหลายแปลงที่ไม่สามารถแยกจำหน่ายจากกันได้
    หากมีราคาตามบัญชีรวมกันตั้งแต่ 5 ล้านบาทขึ้นไปให้ใช้การประเมินราคาเช่นเดียวกับข้อ
    (2)(ก)

  (3) สินทรัพย์อื่นเฉพาะส่วนที่เป็นผลต่างของราคาตามบัญชีที่สูงกว่ามูลค่ายุติธรรม
  หรือมูลค่าที่คาดว่าจะได้รับคืน ทั้งนี้
  บริษัทต้องกำหนดมูลค่ายุติธรรมหรือมูลค่าที่คาดว่าจะได้รับคืนตามข้อกำหนดที่ระบุไว้ในมาตรฐานการบัญชี

  (4)
  ลูกหนี้เงินให้กู้ยืมเพื่อซื้อหลักทรัพย์เฉพาะส่วนที่เป็นผลต่างของยอดหนี้ที่สูงกว่ามูลค่าหลักประกัน

  (5) สินทรัพย์หรือสิทธิเรียกร้องที่คาดว่าจะเรียกคืนไม่ได้ทั้งจำนวน

  (6)
  ส่วนสูญเสียที่เกิดจากการปรับปรุงโครงสร้างหนี้ตามหลักเกณฑ์และวิธีการที่ธนาคารแห่งประเทศไทยกำหนด

  (7)
  มีเหตุประการอื่นที่แสดงว่าสินทรัพย์หรือสิทธิเรียกร้องนั้นจะเรียกคืนไม่ได้ทั้งจำนวนตามที่ธนาคารแห่งประเทศไทยสั่ง

2.3 สินทรัพย์จัดชั้นสงสัย ได้แก่

  (1) ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 6 เดือน
  นับแต่วันถึงกำหนดชำระ ไม่ว่าจะเป็นไปตามเงื่อนไขหรือเงื่อนเวลาตามสัญญา
  หรือวันที่บริษัททวงถามหรือเรียกให้ชำระคืน แล้วแต่วันใดจะถึงก่อน
  ยกเว้นลูกหนี้ที่จัดชั้นสูญหรือสงสัยจะสูญแล้ว

  (2) ลูกหนี้ที่ศาลมีคำสั่งพิทักษ์ทรัพย์แล้ว

  (3) ลูกหนี้ที่หยุดดำเนินกิจการหรือเลิกกิจการ หรือกิจการของลูกหนี้อยู่ระหว่างชำระบัญชี

  (4) ลูกหนี้ที่ประวิงการชำระหนี้ หรือกระทำการใด ๆ เพื่อมิให้เจ้าหนี้ได้รับชำระหนี้ เช่น
  ออกไปเสียนอกราชอาณาจักร หรือยักย้ายถ่ายเททรัพย์สิน

  (5) ลูกหนี้ที่มีฐานะการเงินไม่มั่นคง
  หรือความสามารถในการหารายได้ต่ำอันแสดงถึงความสามารถในการชำระหนี้อ่อน

  (6) ลูกหนี้ที่บริษัทติดต่อไม่ได้ หรือตามตัวลูกหนี้ไม่พบ
  หรือลูกหนี้ไปเสียจากภูมิลำเนาที่ปรากฎตามสัญญาโดยไม่แจ้งให้บริษัททราบ

  (7) ผู้ค้ำประกันที่เข้าเกณฑ์ข้อใดข้อหนึ่งใน (1) - (6) ดังกล่าวข้างต้น

  (8) ลูกหนี้ที่ไม่ปรากฏธุรกิจแน่ชัด หรือไม่ได้ประกอบธุรกิจจริงจัง
  หรือนำเงินไปใช้ผิดวัตถุประสงค์

  (9) บริษัทได้ฟ้องลูกหนี้ หรือได้ยื่นคำขอเฉลี่ยทรัพย์ในคดีที่ลูกหนี้ถูกเจ้าหนี้รายอื่นฟ้อง

  (10) บริษัทได้ฟ้องลูกหนี้ในคดีล้มละลาย
  หรือได้ยื่นคำขอรับชำระหนี้ในคดีที่ลูกหนี้ถูกเจ้าหนี้รายอื่นฟ้องในคดีล้มละลาย

  (11) ลูกหนี้ที่ดำเนินธุรกิจขาดทุนเป็นเวลาตั้งแต่สามปีติดต่อกันขึ้นไป
  หรือลูกหนี้ที่มียอดขาดทุนสะสมจนทำให้สินทรัพย์ต่ำกว่าหนี้สินที่มีอยู่
  เว้นแต่มีหลักฐานที่แสดงให้เห็นได้ว่ากิจการของลูกหนี้มีโอกาสทำกำไรพอชดเชยผลขาดทุน

  (12) ลูกหนี้ที่บริษัทมิได้มีการวิเคราะห์ความสามารถในการชำระหนี้ตามหลักการการให้สินเชื่อที่ดี
  หรือมีเอกสารประกอบการให้สินเชื่อไม่ครบถ้วนตามกฎหมาย หรือมิได้มีการติดตามฐานะการเงิน
  ตลอดจนคุณภาพลูกหนี้ตามวิธีปฏิบัติปกติ

  (13) ลูกหนี้ที่ได้ขอผ่อนเวลาการชำระหนี้ไว้ แต่ผิดนัดไม่ชำระหนี้ตามกำหนดเวลาที่ตกลงกัน

  (14) สินทรัพย์หรือสิทธิเรียกร้องที่คาดว่าจะเรียกให้ชำระคืนไม่ได้ครบถ้วน

  (15)
  มีเหตุประการอื่นที่แสดงว่าสินทรัพย์หรือสิทธิเรียกร้องนั้นคาดว่าจะเรียกคืนไม่ได้ครบถ้วนตามที่ธนาคารแห่งประเทศไทยสั่ง

2.4 สินทรัพย์จัดชั้นต่ำกว่ามาตรฐาน ได้แก่

  (1) ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 3
  เดือนนับแต่วันถึงกำหนดชำระ ไม่ว่าจะเป็นไปตามเงื่อนไขหรือเงื่อนเวลาตามสัญญา
  หรือวันที่บริษัททวงถามหรือเรียกให้ชำระคืน แล้วแต่วันใดจะถึงก่อน ยกเว้นลูกหนี้ที่จัดชั้นสูญ
  สงสัยจะสูญ หรือสงสัยแล้ว

  (2) ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันไม่เกิน 3 เดือน
  แต่มีหลักฐานชัดเจนว่ามีปัจจัยบางอย่างที่อาจมีผลกระทบต่อความสามารถในการชำระหนี้ของลูกหนี้
  เช่น ภาวะของภาคอุตสาหกรรมของลูกหนี้เสื่อมถอยลง
  หรือหลักประกันที่เป็นปัจจัยในการชำระหนี้เสื่อมค่าลง

  (3) ลูกหนี้ที่ดำเนินธุรกิจขาดทุนเป็นเวลาตั้งแต่สองปีติดต่อกันขึ้นไป
  หรือลูกหนี้ที่มียอดขาดทุนสะสมจนทำให้สินทรัพย์หลังหักหนี้สินต่ำกว่ากึ่งหนึ่งของทุนซึ่งชำระแล้ว
  เว้นแต่มีหลักฐานที่แสดงให้เห็นได้ว่ากิจการของลูกหนี้มีโอกาสทำกำไรพอชดเชยผลขาดทุน

  (4)
  มีเหตุประการอื่นที่แสดงว่าสินทรัพย์หรือสิทธิเรียกร้องนั้นมีปัญหาในการเรียกให้ชำระคืนหรือไม่ก่อให้เกิดรายได้ตามปกติตามที่ธนาคารแห่งประเทศไทยสั่ง

2.5 สินทรัพย์จัดชั้นกล่าวถึงเป็นพิเศษ ได้แก่

  (1) ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 1
  เดือนนับแต่วันถึงกำหนดชำระ ไม่ว่าจะเป็นไปตามเงื่อนไขหรือเงื่อนเวลาตามสัญญา
  หรือวันที่บริษัททวงถามหรือเรียกให้ชำระคืน แล้วแต่วันใดจะถึงก่อน ยกเว้นลูกหนี้ที่จัดชั้นสูญ
  สงสัยจะสูญ สงสัยหรือต่ำกว่ามาตรฐานแล้ว
  โดยให้ใช้ยอดคงค้างของเงินต้นที่ไม่รวมดอกเบี้ยค้างรับในการกันเงินสำรอง

  (2)
  ลูกหนี้ที่ไม่ค้างชำระต้นเงินหรือดอกเบี้ยแต่มีหลักฐานที่แสดงว่ามีปัจจัยบางอย่างที่อาจมีผลกระทบต่อความสามารถในการชำระหนี้คืน
  หรือมีความไม่สมบูรณ์ของหลักประกัน

(3) มีเหตุประการอื่นที่แสดงว่าสินทรัพย์หรือสิทธิเรียกร้องนั้นมีค่าเสื่อมถอยลง
    หรือลูกหนี้มีฐานะหรือผลการดำเนินงานอ่อนลงตามที่ธนาคารแห่งประเทศไทยสั่ง

2.6 สินทรัพย์จัดชั้นปกติ ได้แก่

  (1) ลูกหนี้ที่ไม่ผิดนัดชำระหนี้และไม่มีสัญญาณใด ๆ
  แสดงว่าจะมีการผิดนัดชำระหนี้อันจะเป็นเหตุให้บริษัทได้รับความเสียหาย
  แต่มีความเสี่ยงต่อความเสียหายตามปกติ

  (2) ลูกหนี้อื่นที่ไม่เข้าข่ายเป็นลูกหนี้จัดชั้นสูญ สงสัยจะสูญ สงสัย
  ต่ำกว่ามาตรฐานหรือกล่าวถึงเป็นพิเศษ
  โดยให้ใช้ยอดคงค้างของเงินต้นที่ไม่รวมดอกเบี้ยค้างรับในการกันเงินสำรอง

3. กรณีที่ลูกหนี้รายใดรายหนึ่งมีหนี้หลายประเภท
และหนี้แต่ละประเภทจัดเป็นสินทรัพย์ที่สงสัยว่าจะไม่มีราคาหรือเรียกคืนไม่ได้ต่างประเภทกัน
บริษัทจัดชั้นหนี้ทุกประเภทของลูกหนี้รายนั้นเป็นสินทรัพย์จัดชั้นในระดับคุณภาพที่ต่ำสุดของลูกหนี้รายนั้น
ยกเว้นในกรณีที่

  3.1
  ลูกหนี้ที่บริษัทสามารถแบ่งแยกการใช้เงินตามโครงการใดโครงการหนึ่งของลูกหนี้ออกจากหนี้ประเภทอื่นที่มีอยู่ได้อย่างชัดเจน
  โดยจะจัดเป็นสินทรัพย์จัดชั้นปกติ ซึ่งต้องเป็นไปตามเกณฑ์ทุกข้อ ดังนี้

  (1) บริษัทได้มีการวิเคราะห์การให้สินเชื่ออย่างดี
  มีการวิเคราะห์ความเป็นไปได้ทางธุรกิจทางการเงิน
  ตลอดจนวิเคราะห์กระแสเงินสดจนมั่นใจในความสำเร็จของโครงการนั้นและเชื่อมั่นได้ในแหล่งที่มาหลักของกระแสเงินสดที่จะนำมาเพื่อการชำระหนี้
  และพิจารณาแล้วว่าลูกหนี้จะมีความสามารถในการชำระหนี้ได้อย่างแน่นอน

  (2)
  บริษัทมีเอกสารหลักฐานประกอบการวิเคราะห์การให้สินเชื่ออย่างเพียงพอและพร้อมให้ตรวจสอบได้

  (3) บริษัทสามารถติดตามควบคุมการใช้เงินของลูกหนี้ได้อย่างใกล้ชิดสม่ำเสมอ
  ให้เป็นไปตามวัตถุประสงค์ของการให้สินเชื่อ และมีเอกสารการติดตามหนี้ชัดเจน

(4) บริษัทมีการจัดทำตารางเวลาการจ่ายชำระหนี้อย่างชัดเจน
    และสอดคล้องกับรายได้หรือกระแสเงินสดของลูกหนี้

    2.  ลูกหนี้มีหนี้ที่เข้าข่ายเป็นสินทรัพย์จัดชั้นปกติมากกว่าร้อยละ 90
        ของราคาตามบัญชีรวมดอกเบี้ยค้างรับของลูกหนี้รายนั้น
        บริษัทสามารถจัดชั้นหนี้ส่วนนี้เป็นสินทรัพย์จัดชั้นปกติ
        หากต่อมาอัตราดังกล่าวลดต่ำกว่าร้อยละ 90 เนื่องจากการจ่ายชำระหนี้
        ให้บริษัทยังคงจัดชั้นหนี้ส่วนนี้เป็นสินทรัพย์จัดชั้นปกติ

4.
ลูกหนี้ที่มีหนังสือยืนยันการตรวจรับงานจากหน่วยราชการตามระเบียบของหน่วยราชการนั้นที่มีระยะเวลาไม่เกิน
6 เดือนนับแต่วันตรวจรับงาน เงินให้สินเชื่อส่วนที่มีหนังสือยืนยันนั้นให้ถือเป็นสินทรัพย์จัดชั้นปกติ

5. ลูกหนี้เงินให้กู้ยืมเพื่อซื้อหลักทรัพย์ ให้ถือเป็นลูกหนี้ที่ไม่ต้องจัดชั้น และไม่ต้องกันเงินสำรอง
เว้นแต่เป็นกรณีตามข้อ 2.2(4)

6.
ในการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยกำหนด
บริษัทถือปฏิบัติดังต่อไปนี้

  6.1 ตัดส่วนสูญเสียออกจากบัญชี หรือกันเงินสำรองดังต่อไปนี้

  (1)
  ในกรณีที่บริษัทยินยอมลดต้นเงินหรือดอกเบี้ยที่ค้างชำระก่อนการปรับปรุงโครงสร้างหนี้ให้แก่ลูกหนี้
  หรือรับชำระหนี้โดยการรับโอนสินทรัพย์ ตราสารการเงิน
  หรือรับทุนของลูกหนี้ที่เกิดจากการแปลงหนี้เป็นทุน
  บริษัทตัดจำหน่ายบัญชีลูกหนี้และบันทึกส่วนสูญเสียที่เกิดขึ้น
  พร้อมกับโอนกลับรายการเงินสำรองส่วนเกินที่กันไว้เฉพาะสำหรับลูกหนี้รายนั้นทั้งจำนวน

  (2)
  ในกรณีที่บริษัทยินยอมผ่อนปรนเงื่อนไขในการชำระหนี้ให้แก่ลูกหนี้โดยลดอัตราดอกเบี้ยต่ำกว่าอัตราตลาด
  แต่ไม่ลดต้นเงินและดอกเบี้ยที่ค้างชำระก่อนการปรับปรุงโครงสร้างหนี้
  บริษัทบันทึกเงินสำรองสำหรับส่วนสูญเสียที่เกิดขึ้นจากการคำนวณราคาตามบัญชีใหม่ของลูกหนี้
  ตามหลักเกณฑ์ที่ธนาคารแห่งประเทศไทยกำหนดทั้งจำนวน
  เว้นแต่การปรับปรุงโครงสร้างหนี้ที่เกิดขึ้นก่อนสิ้นงวดการบัญชีในรอบระยะเวลาหกเดือนหลังของปี
  2543 บริษัทสามารถทยอยกันเงินสำรองสำหรับส่วนสูญเสียดังกล่าวได้ในทำนองเดียวกับข้อ 7.2
  แต่ต้องไม่เกินอายุของสัญญาการปรับปรุงโครงสร้างหนี้ ทั้งนี้
  บริษัทสามารถโอนกลับรายการเงินสำรองที่กันไว้แล้วเดิมก่อนการปรับปรุงโครงสร้างหนี้สำหรับลูกหนี้รายนั้นได้เฉพาะจำนวนที่กันไว้แล้วสูงกว่าจำนวนส่วนสูญเสียที่ต้องทยอยกัน
  และหากเงินสำรองที่กันไว้แล้วต่ำกว่าจำนวนส่วนสูญเสียที่ต้องทยอยกันก็ให้กันเงินสำรองเพิ่มขึ้นให้ครบจำนวนส่วนสูญเสียที่ต้องทยอยกันดังกล่าว

  (3)
  ในกรณีที่บริษัทยินยอมลดต้นเงินหรือดอกเบี้ยที่ค้างชำระก่อนการปรับปรุงโครงสร้างหนี้ให้แก่ลูกหนี้
  หรือรับชำระหนี้บางส่วนโดยการรับโอนสินทรัพย์ ตราสารการเงิน
  หรือรับทุนของลูกหนี้ที่เกิดจากการแปลงหนี้เป็นทุน
  และผ่อนปรนเงื่อนไขในการชำระหนี้ในส่วนที่เหลือให้แก่ลูกหนี้ ให้บริษัทปฏิบัติตาม (1)
  สำหรับกรณีการลดต้นเงินหรือดอกเบี้ย หรือการรับชำระหนี้ดังกล่าว และปฏิบัติตาม (2)
  ในส่วนการลดอัตราดอกเบี้ยต่ำกว่าอัตราตลาด

2.  ในระหว่างติดตามผลการปฏิบัติตามเงื่อนไขการปรับปรุงโครงสร้างหนี้ซึ่งลูกหนี้ต้องชำระเงินตามสัญญาการปรับปรุงโครงสร้างหนี้ใหม่ติดต่อกันไม่น้อยกว่า
    3 เดือน หรือ 3 งวดการชำระเงินแล้วแต่ระยะเวลาใดจะนานกว่าดำเนินการดังนี้

  (1) ลูกหนี้ที่ถูกจัดชั้นเป็นสงสัยจะสูญ หรือสงสัย จัดชั้นเป็นต่ำกว่ามาตรฐาน

  (2) ลูกหนี้ที่ถูกจัดชั้นเป็นต่ำกว่ามาตรฐาน หรือกล่าวถึงเป็นพิเศษคงจัดชั้นเช่นเดิม

ทั้งนี้ บริษัทกันเงินสำรองสำหรับลูกหนี้ตามสถานะการจัดชั้นหลังการปรับปรุงโครงสร้างหนี้
หากเงินสำรองตาม (2)
นี้มีจำนวนสูงกว่าเงินสำรองสำหรับส่วนสูญเสียจากการปรับปรุงโครงสร้างหนี้ตาม 6.1 (2) และ
(3)

เมื่อลูกหนี้สามารถปฏิบัติตามเงื่อนไขการปรับปรุงโครงสร้างหนี้ได้โดยชำระเงินตามสัญญาปรับปรุงโครงสร้างหนี้ใหม่ติดต่อกันไม่น้อยกว่า
3 เดือน หรือ 3 งวดการชำระเงิน แล้ว ให้ถือเป็นลูกหนี้จัดชั้นปกติ

ในกรณีที่ลูกหนี้ไม่สามารถปฏิบัติตามเงื่อนไขการชำระหนี้ใหม่
ให้นับระยะเวลาการค้างชำระรวมกับระยะเวลาการค้างชำระก่อนการปรับปรุงโครงสร้างหนี้
แล้วพิจารณาจัดชั้นตามหลักเกณฑ์การจัดชั้นเพื่อการกันเงินสำรองตามเกณฑ์ธปท.

  6.3
  สำหรับลูกหนี้ที่ปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยกำหนด
  และเข้าเงื่อนไขข้อใดข้อหนึ่งดังต่อไปนี้บริษัทจัดชั้นลูกหนี้ดังกล่าวเป็นชั้นปกติทันทีโดยไม่ต้องรอติดตามผลการปฏิบัติตามเงื่อนไขการปรับปรุงโครงสร้างหนี้

(1) ลูกหนี้ที่สามารถชำระดอกเบี้ยได้ไม่ต่ำกว่าอัตราดอกเบี้ยในตลาด(Market interest rate)
    โดยไม่มีช่วงปลอดการชำระดอกเบี้ย แต่อาจมีช่วงปลอดชำระเงินต้นได้

  (2) ลูกหนี้ที่มีส่วนสูญเสียจากการปรับปรุงโครงสร้างหนี้ไม่ต่ำกว่าร้อยละ
  20ของยอดหนี้ตามบัญชีก่อนการปรับปรุงโครงสร้างหนี้ ซึ่งได้มีการตัดออกจากบัญชีแล้ว
  หรือได้มีการกันเงินสำรองในอัตราดังกล่าวครบถ้วนแล้ว
  โดยหนี้ส่วนที่เหลือได้มีการวิเคราะห์ฐานะและกิจการของลูกหนี้ ตลอดจนกระแสเงินสด
  อย่างมีหลักเกณฑ์ สมเหตุสมผล และมีหลักฐานประกอบจนเชื่อได้แน่นอนว่า
  ลูกหนี้สามารถปฏิบัติตามสัญญาการปรับปรุงโครงสร้างหนี้ได้

  (3) ลูกหนี้ในลักษณะ Loan Syndication หรือมีเจ้าหนี้หลายราย
  ซึ่งบรรดาเจ้าหนี้ได้ตกลงปรับปรุงโครงสร้างหนี้ร่วมกันได้
  และสามารถแสดงหลักฐานการวิเคราะห์ฐานะและกิจการของลูกหนี้
  ตลอดจนกระแสเงินสดอย่างมีหลักเกณฑ์ สมเหตุสมผล
  และมีความเป็นไปได้แน่นอนที่ลูกหนี้จะปฏิบัติตามสัญญาการปรับปรุงโครงสร้างหนี้ได้

  (4) กรณีที่บริษัทได้ฟ้องร้องลูกหนี้
  ต่อมาได้มีการตกลงทำสัญญาประนีประนอมยอมความและศาลได้มีคำพิพากษาตามยอมแล้ว
  และกรณีที่บริษัทได้ฟ้องร้องลูกหนี้ตามกฎหมายว่าด้วยล้มละลาย
  และศาลได้มีคำสั่งเห็นชอบตามคำขอประนอมหนี้หรือแผนฟื้นฟูกิจการของลูกหนี้แล้ว

  6.4
  กรณีที่บริษัทได้ทำการปรับปรุงโครงสร้างหนี้โดยได้รับความเห็นชอบจากธนาคารแห่งประเทศไทยหรือคณะกรรมการเพื่อส่งเสริมการปรับปรุงโครงสร้างหนี้
  บริษัทจัดชั้นลูกหนี้ดังกล่าวเป็นชั้นปกติทันที
  โดยไม่ต้องรอติดตามผลการปฏิบัติตามเงื่อนไขการปรับปรุงโครงสร้างหนี้

  6.5 ในกรณีที่เห็นว่ามีข้อผิดสังเกตในการปรับปรุงโครงสร้างหนี้
  ธนาคารแห่งประเทศไทยอาจสั่งการให้มีการแก้ไข
  หรือให้บริษัทหาผู้เชี่ยวชาญอิสระมาประเมินหรือทบทวนการปรับปรุงโครงสร้างหนี้แต่ละรายได้

7.  เกณฑ์การกันเงินสำรองสำหรับสินทรัพย์จัดชั้นของธนาคารแห่งประเทศไทย

+------------------------------------+---------------------------------+
| สินทรัพย์จัดชั้น                         | การกันเงินสำรอง                   |
+------------------------------------+---------------------------------+
|   สินทรัพย์จัดชั้นสูญ                     |   ตัดออกจากบัญชี ไม่ต้องกันเงินสำรอง   |
|                                    |                                 |
|   สินทรัพย์จัดชั้นสงสัยจะสูญ               |   100 %                         |
|                                    |                                 |
|   สินทรัพย์จัดชั้นสงสัย                   |   ไม่ต่ำกว่า 50 %                  |
|                                    |                                 |
|   สินทรัพย์จัดชั้นต่ำกว่ามาตรฐาน           |   ไม่ต่ำกว่า 20 %                  |
|                                    |                                 |
|   สินทรัพย์จัดชั้นกล่าวถึงเป็นพิเศษ          |   ไม่ต่ำกว่า 2 %                   |
|                                    |                                 |
|   สินทรัพย์จัดชั้นปกติ                    |   ไม่ต่ำกว่า 1 %                   |
+------------------------------------+---------------------------------+

  7.1 ในการกันเงินสำรองสำหรับสินทรัพย์จัดชั้นทุกประเภท
  เว้นแต่สินทรัพย์จัดชั้นสงสัยจะสูญตามข้อ 2.2 (2) (3) (4) และ (6)
  บริษัทนำมูลค่าของหลักประกันซึ่งได้ประเมินราคาตามหลักเกณฑ์การประเมินมูลค่าหลักประกันของสถาบันการเงินตามที่ธนาคารแห่งประเทศไทยกำหนดมาหักออกจากราคาตามบัญชีของลูกหนี้ก่อนการกันเงินสำรอง
  มูลค่าของหลักประกันที่นำมาหักได้จะต้องไม่สูงเกินกว่ามูลค่าที่ได้มีการจดจำนำ จำนอง
  หรือมูลค่าที่บริษัทมีบุริมสิทธิ์เหนือหลักประกันนั้น ดังนี้

  (1) หลักประกันที่เป็นสิทธิในตั๋วสัญญาใช้เงิน หรือบัตรเงินฝากที่บริษัทนั้น นำมาหักได้ร้อยละ 100

  (2) หลักประกันที่ใกล้เคียงเงินสด เช่น
  หลักทรัพย์ในความต้องการของตลาดนำมาหักได้ไม่เกินร้อยละ 95 ของราคาตลาด

  (3) หลักประกันอื่นนอกจาก (1) และ (2) ที่ได้มีการประเมินราคาหรือมีการตีราคาไว้ไม่เกิน
  12 เดือน บริษัทนำมาหักได้ไม่เกินร้อยละ 90
  ของมูลค่าที่ได้จากการประเมินราคาหรือการตีราคา
  หากมีการประเมินราคาหรือมีการตีราคาไว้เกินกว่า 12 เดือน นำมาหักได้ไม่เกินร้อยละ 50
  ของมูลค่าที่ได้จากการประเมินราคาหรือการตีราคา

  (4) หลักประกันอื่นนอกจาก (1) และ (2) สำหรับลูกหนี้รายย่อยที่มียอดคงค้างต่ำกว่า 5
  ล้านบาท ที่ได้มีการประเมินราคาหรือมีการตีราคาไว้ไม่เกิน 36 เดือน นำมาหักได้ไม่เกินร้อยละ
  90 ของมูลค่าที่ได้จากการประเมินราคาหรือการตีราคา
  หากมีการประเมินราคาหรือมีการตีราคาไว้เกินกว่า 36 เดือน นำมาหักได้ไม่เกินร้อยละ 50
  ของมูลค่าที่ได้จากการประเมินราคาหรือการตีราคา

  (5) ลูกหนี้จัดชั้นรายใดที่กระทรวงการคลังค้ำประกัน
  หรือที่รัฐบาลจะจัดสรรเงินงบประมาณเพื่อชำระหนี้ให้
  หรือที่มีหลักฐานว่าจะได้รับชำระเงินจากหน่วยราชการใดอย่างแน่นอน
  ให้นำวงเงินที่ได้รับการค้ำประกันหรือที่จะได้รับชำระนั้นมาหักออกจากราคาตามบัญชีของลูกหนี้ก่อนคำนวณเงินสำรอง

สำหรับสินทรัพย์จัดชั้นกล่าวถึงเป็นพิเศษตามข้อ 2.5 และสินทรัพย์จัดชั้นปกติตามข้อ 2.6
บริษัทจะนำมูลค่าของหลักประกันมาหักออกจากราคาตามบัญชีของลูกหนี้ก่อนการกันเงินสำรองหรือไม่ก็ได้

  7.2 เว้นแต่สินทรัพย์จัดชั้นสงสัยจะสูญตามข้อ 2.2(2) และ (3) (4)
  ซึ่งกันเงินสำรองครบตามจำนวนที่ต้องกันในทันที บริษัททยอยกันเงินสำรองครบถ้วน
  ทั้งในกรณีสินทรัพย์จัดชั้นและกรณีส่วนสูญเสียจากการปรับปรุงโครงสร้างหนี้ตามข้อ 6
  ภายในสิ้นงวดการบัญชีในรอบระยะเวลาหกเดือนหลังของปี 2543
  โดยดำเนินการตามเงื่อนไขดังต่อไปนี้

  (1) ภายในวันสิ้นงวดการบัญชีในรอบระยะเวลาหกเดือนหลังของปี
  2541กันเงินสำรองไว้ไม่ต่ำกว่าร้อยละ 20 ของจำนวนที่ต้องกันเงินสำรองดังกล่าว

  (2) ภายในวันสิ้นงวดการบัญชีในรอบระยะเวลาหกเดือนแรกของปี 2542
  กันเงินสำรองไว้ไม่ต่ำกว่าร้อยละ 40 ของจำนวนที่ต้องกันเงินสำรองดังกล่าว

  (3) ภายในวันสิ้นงวดการบัญชีในรอบระยะเวลาหกเดือนหลังของปี 2542
  กันเงินสำรองไว้ไม่ต่ำกว่าร้อยละ 60 ของจำนวนที่ต้องกันเงินสำรองดังกล่าว

  (4) ภายในวันสิ้นงวดการบัญชีในรอบระยะเวลาหกเดือนแรกของปี 2543
  กันเงินสำรองไว้ไม่ต่ำกว่าร้อยละ 80 ของจำนวนที่ต้องกันเงินสำรองดังกล่าว

  (5) ภายในวันสิ้นงวดการบัญชีในรอบระยะเวลาหกเดือนหลังของปี 2543
  กันเงินสำรองให้ครบถ้วน

ในกรณีที่บริษัทต้องลดทุนเพราะเหตุที่ทางการใช้อำนาจสั่งการตามกฎหมาย
จำนวนเงินสำรองที่ต้องกันซึ่งจะนำมาใช้ในการพิจารณาลดทุนนั้น
คือเงินสำรองที่ต้องกันเต็มทั้งจำนวนโดยจะไม่นำการทยอยกันตามวรรคแรกมาใช้บังคับ

อนึ่ง
หากบริษัทได้กันเงินสำรองไว้แล้วมากกว่าจำนวนเงินที่ต้องทยอยกันเงินสำรองในแต่ละงวดบริษัทจะต้องคงจำนวนเงินสำรองดังกล่าวไว้ในบัญชีต่อไปจนกว่าจะกันเงินสำรองได้ครบถ้วนแล้ว
เว้นแต่เป็นการลดลงของเงินสำรองอันเนื่องจากการปรับปรุงโครงสร้างหนี้ตามข้อ 6
หรืออันเนื่องมาจากการตัดจำหน่ายลูกหนี้ อย่างไรก็ดี ไม่ว่ากรณีใด
จำนวนเงินสำรองคงเหลือต้องไม่ต่ำกว่าอัตราที่ทยอยกันตามวรรคแรก

  7.3 ลูกหนี้จัดชั้นสงสัยจะสูญรายใดที่ได้กันเงินสำรองครบถ้วน แล้ว
  บริษัทตัดจำหน่ายลูกหนี้รายดังกล่าวออกจากบัญชีทันที ตามหลักเกณฑ์ดังนี้

  (1) กรณีลูกหนี้ที่มีหลักประกัน
  บริษัทตัดจำหน่ายลูกหนี้ออกจากบัญชีเท่ากับจำนวนที่ได้กันเงินสำรองไว้แล้ว
  ยอดหนี้ส่วนที่มีหลักประกันให้คงอยู่ในบัญชีลูกหนี้ต่อไป

  (2) กรณีลูกหนี้ที่ไม่มีหลักประกัน บริษัทตัดจำหน่ายลูกหนี้ออกจากบัญชีเต็มจำนวนหนี้ที่คงค้าง

  7.4 ในระหว่างเวลาที่บริษัทยังไม่ได้ตัดสินทรัพย์ที่ไม่มีราคาหรือเรียกคืนไม่ได้ออกจากบัญชี
  หรือยังกันเงินสำรองสำหรับสินทรัพย์ที่สงสัยว่าจะไม่มีราคาหรือเรียกคืนไม่ได้ครบจำนวน
  บริษัทจะจ่ายเงินปันผลหรือเงินตอบแทนอื่นใดแก่ผู้ถือหุ้นมิได้

  7.5 บริษัทจัดทำรายงานการสอบทานเงินให้สินเชื่อ
  และภาระผูกพันส่งไปยังธนาคารแห่งประเทศไทยตามหลักเกณฑ์ วิธีการ
  และแบบรายงานที่รัฐมนตรีว่าการกระทรวงการคลังกำหนด

รายงานแสดงสินทรัพย์จัดชั้นตามรายงานการตรวจสอบของธนาคารแห่งประเทศไทยครั้งล่าสุด

บริษัทเงินทุน ธนชาติ จำกัด (มหาชน)

เพียงวันที่ 31 มีนาคม 2543

บริษัทมีสินทรัพย์จัดชั้นสงสัยจะสูญ 15,627.9 ล้านบาท จัดชั้นสงสัย 2,072.1 ล้านบาท
จัดชั้นต่ำกว่ามาตรฐาน 2,092.8 ล้านบาท รวม 19,792.8 ล้านบาท เท่ากับร้อยละ 32.29
ของสินทรัพย์ทั้งสิ้น บริษัทต้องกันเงินสำรองตามประกาศธนาคารแห่งประเทศไทย ลงวันที่ 17
มีนาคม 2543 เรื่อง
สินทรัพย์ที่ไม่มีราคาหรือเรียกคืนไม่ได้และทรัพย์สินที่สงสัยว่าจะไม่มีราคาหรือเรียกคืนไม่ได้
รวมทั้งสิ้น 6,002.0 ล้านบาทซึ่งบริษัทได้กันเงินสำรองดังกล่าวไว้แล้ว 5,013.8 ล้านบาท
คิดเป็นอัตราร้อยละ 83.54 ของจำนวนที่ต้องกันทั้งสิ้น
ซึ่งเพียงพอตามเกณฑ์ผ่อนผันให้ทยอยกันสำรองแล้ว
ทั้งนี้บริษัทมีส่วนสูญเสียจากการปรับปรุงโครงสร้างหนี้ 282.5 ล้านบาท

อย่างไรก็ตาม บริษัทมีภาระจะต้องกันเงินสำรองให้ครบเต็มจำนวนในงวดการบัญชีธันวาคม 2543
รวมทั้งจะต้องตัดจำหน่ายลูกหนี้จัดชั้นสงสัยจะสูญรายที่ได้กันเงินสำรองไว้ครบเต็มจำนวนตามเกณฑ์ที่กำหนดไว้ในประกาศธนาคารแห่งประเทศไทย

การจัดชั้นสินทรัพย์เพื่อตั้งสำรองค่าเผื่อหนี้สงสัยจะสูญตามเกณฑ์ของบริษัท

บริษัทเงินทุน ธนชาติ จำกัด (มหาชน) ใช้หลักเกณฑ์ที่กำหนดโดยธนาคารแห่งประเทศไทย
ซึ่งการตั้งสำรองสินทรัพย์จัดชั้น หมายรวมถึง
การตั้งสำรองค่าเผื่อหนี้สงสัยจะสูญสำหรับเงินให้กู้ยืมและลูกหนี้
สำรองค่าเผื่อการลดราคาของหลักทรัพย์สำหรับเงินลงทุน
และสำรองสำหรับสินทรัพย์อื่นซึ่งแสดงสุทธิจากสินทรัพย์อื่นในงบดุล

สินทรัพย์จัดชั้นของบริษัทเงินทุน ธนชาติ จำกัด (มหาชน)

ณ 31 ธันวาคม 2543

  --------------- -------------------- -------- -------------- ---------- ---------- -----------
                  จำนวนเงินยอดหนี้ที่จัดชั้น                                                 

  การจัดชั้น         ลูกหนี้เงินให้กู้ยืม                                 เงินลงทุน    สินทรัพย์อื่น   รวม

                  เงินต้น                ดอกเบี้ย   รวมยอดหนี้จัดชั้น                         

  ปกติ             25,640.40            0.00     25,640.40      0.00       10.48      25,650.88

  กล่าวถึงเป็นพิเศษ   1,677.80             0.00     1,677.80       0.00       2.08       1,679.88

  ต่ำกว่ามาตรฐาน    1,334.00             45.89    1,379.89       0.00       4.28       1,384.17

  สงสัย            2,134.72             19.51    2,154.22       0.00       1.17       2,155.39

  สงสัยจะสูญ        7,942.75             260.13   8,202.87       3,045.32   198.59     11,446.79

  สูญ              0.00                 0.00     0.00           0.00       0.00       0.00

                  38,729.67            325.52   39,055.19      3,045.32   216.59     42,317.11
  --------------- -------------------- -------- -------------- ---------- ---------- -----------

  --------------- ------------------------- ----------- ------------ ---------------
  การจัดชั้น         มูลค่าหลักประกันหักได้ตามเกณฑ์                            
                  ธปท.                                               

                  ลูกหนี้เงินให้กู้ยืม              เงินลงทุน     สินทรัพย์อื่น     รวม

  ปกติ             15,197.39                 0.00        0.00         15,197.39

  กล่าวถึงเป็นพิเศษ   1,273.98                  0.00        0.00         1,273.98

  ต่ำกว่ามาตรฐาน    1,145.34                  0.00        0.00         1,145.34

  สงสัย            465.55                    0.00        0.00         465.55

  สงสัยจะสูญ        7,862.25                  0.00        0.00         7,862.25

  สูญ              0.00                      0.00        0.00         0.00

                  25,944.51                 0.00        0.00         25,944.51
  --------------- ------------------------- ----------- ------------ ---------------

ค่าเผื่อที่บริษัทตั้งไว้และค่าเผื่อตั้งตามเกณฑ์ ธปท.

  --------------- ---------------- ------------------ ---------------------
  การจัดชั้น         สำรองที่บริษัทตั้งไว้   สำรองตามเกณฑ์ ธปท.  สำรอง เกิน (ขาด)

  ปกติ             161.60           161.60             0.00

  กล่าวถึงเป็นพิเศษ   17.92            17.92              0.00

  ต่ำกว่ามาตรฐาน    71.86            71.86              0.00

  สงสัย            902.17           902.17             0.00

  สงสัยจะสูญ        3,248            3,248              0.00

  สูญ              0.00             0.00               0.00

                  4,402.25         4,402.25           0.00
  --------------- ---------------- ------------------ ---------------------

วิเคราะห์ความเพียงพอของค่าเผื่อหนี้สงสัยจะสูญ

การตั้งค่าเผื่อหนี้สงสัยจะสูญ ณ 31 ธันวาคม 2543
บริษัทได้ตั้งเต็มจำนวนตามเกณฑ์ที่ธนาคารแห่งประเทศไทยกำหนด

บริษัทเงินทุน ธนชาติ จำกัด (มหาชน)

รายละเอียดการค้ำประกันเงินกู้ให้ลูกค้า

ณ วันที่ 31 ธันวาคม 2543

รายการที่เกี่ยวข้องกันและบริษัทย่อย

  ------------------------------------------- ---------------------------
  ผู้ขอค้ำประกัน                                  จำนวนเงิน

  บริษัทปทุมไรซมิล แอนด์ แกรนารี จำกัด               10,000,000.00

  บริษัทหลักทรัพย์ ธนชาติ จำกัด                      30,000,000.00

  บริษัทแปลนเอสเตท จำกัด                         406,659.00

  บริษัทแปลนเอสเตท จำกัด                         865,260.00

  บริษัทหลักทรัพย์ ธนชาติ จำกัด                      85,000,000.00

  บริษัทหลักทรัพย์ ธนชาติ จำกัด                      40,000,000.00

  บริษัทหลักทรัพย์ ธนชาติ จำกัด                      50,000,000.00

  รวม                                         216,271,919.00
  ------------------------------------------- ---------------------------

นโยบายการตั้งค่าเผื่อหนี้สงสัยจะสูญ

เกณฑ์การตั้งค่าเผื่อหนี้สงสัยจะสูญของบริษัทเงินทุน ธนชาติ จำกัด (มหาชน)

บริษัทถือปฏิบัติในการตั้งค่าเผื่อหนี้สงสัยจะสูญ
โดยการประมาณจากจำนวนผลขาดทุนที่อาจเกิดขึ้นจากการเรียกเก็บเงินจากลูกหนี้ไม่ได้
ผลขาดทุนนี้กำหนดขึ้นจากการวิเคราะห์ฐานะปัจจุบันของลูกหนี้แต่ละรายและโดยรวม
รวมทั้งจากการวิเคราะห์ฐานะเศรษฐกิจโดยรวม ประกอบกับคำสั่งของธนาคารแห่งประเทศไทย
เกี่ยวกับหลักเกณฑ์ในการจัดชั้นสินทรัพย์และการพิจารณาจำนวนค่าเผื่อหนี้สงสัยจะสูญ

นโยบายในการรับรู้รายได้

นโยบายการรับรู้รายได้ และการหยุดรับรู้รายได้บริษัทเงินทุน ธนชาติ จำกัด (มหาชน)

การรับรู้รายได้

บริษัทรับรู้รายได้จากเงินให้กู้ยืมตามเกณฑ์คงค้าง รายได้ตามสัญญาเช่าซื้อรับรู้ตามวิธีผลรวมจำนวนปี
(Sum of the year digit)
ยกเว้นดอกเบี้ยจากเงินให้กู้ยืมและดอกเบี้ยตามสัญญาเช่าซื้อที่ค้างชำระนานเกินกว่าสามเดือนจะรับรู้เป็นรายได้ตามจำนวนเงินที่ได้รับชำระ

และบริษัทย่อยรับรู้รายได้ตามสัญญาเช่าซื้อตามวิธีดอกเบี้ยที่แท้จริง (Effective rate)
ยกเว้นดอกเบี้ยจากเงินให้กู้ยืมและดอกเบี้ยตามสัญญาเช่าซื้อที่ค้างชำระนานเกินกว่าสามเดือน
จะรับรู้เป็นรายได้ตามจำนวนเงินที่ได้รับชำระ

ตั้งแต่วันที่ 1 มกราคม 2543
บริษัทบันทึกยกเลิกรายได้จากการบันทึกดอกเบี้ยจากเงินให้กู้ยืมที่บริษัทบัญชีเป็นรายได้แล้ว
ออกจากบัญชีเมื่อลูกหนี้ค้างชำระนานเกินกว่าสามเดือน
นับจากวันที่ครบกำหนดชำระดอกเบี้ยตามประกาศของธนาคารแห่งประเทศไทย ลงวันที่ 24 ธันวาคม
2541

นโยบายในการดำรงเงินกองทุนต่อสินทรัพย์เสี่ยงของบริษัท

บริษัทฯ
มีนโยบายที่จะดำรงเงินกองทุนเป็นอัตราส่วนกับสินทรัพย์เสี่ยงและภาระผูกพันไว้ไม่น้อยกว่าที่ธนาคารแห่งประเทศไทย
กำหนดไว้ (ร้อยละ 8)
ทั้งนี้ย่อมขึ้นกับตัวเลขของข้อมูลที่ใช้ในการคำนวณเงินกองทุนต่อสินทรัพย์และภาระผูกพันซึ่งเปลี่ยนแปลงในแต่ละเดือนด้วย
ณ วันที่ 31 ธันวาคม 2543 บริษัทเงินทุน ธนชาติ จำกัด (มหาชน)
ดำรงเงินกองทุนต่อสินทรัพย์เสี่ยงเท่ากับร้อยละ 23.2

[1] มูลค่าสิทธิการเช่าคำนวณจากจำนวนค่าเช่าและค่าบริการที่ต้องชำระในแต่ละเดือนคูณด้วยระยะเวลาการเช่าที่เหลืออยู่ตามสัญญาเช่า